এক যুগ হয়ে গেল, কে বলবে! মনে হয়, এই সে দিনের কথা! শনিবার পূর্ণ হল ‘‘ম্যাঁয় হুঁ না’’-র ১২ বছর। এই উপলক্ষে ফারহা খানকে সিকোয়েল নিয়ে প্রশ্ন করা হয়েছিল। ইঙ্গিত পাওয়া গিয়েছে যে, এই ছবির সিকোয়েল তৈরি করতে উৎসাহী ফারহা।
জানা গিয়েছে, শাহরুখ নাকি এই ছবির ১২ বছর উপলক্ষে ফারহাকে মেসেজ করেছিলেন। গোটা ক্রু-কে জানিয়েছিলেন তাঁর অভিনন্দন। সেই মেসেজের জবাবেই নাকি ফারহা লেখেন, ‘‘চলো, এবার সিকোয়েল বানাই।’’ শাহরুখ নাকি এই প্রস্তাবে রীতিমতো উৎসাহী। তিনিও চাইছেন যত দ্রুত সম্ভব ফারহার সঙ্গে বসতে। এ-ও শোনা যাচ্ছে যে, ফারহা নাকি চাইছেন প্রথম ছবির টিম অটুট রাখতে। বাকিটা? দেখা যাক...